
A V I Z

asupra propunerii legislative pentru modificarea art.158 alin.(2) din Legea învăţământului nr.84/1995 republicată, cu modificările şi completările ulterioare

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art.158 alin.(2) din Legea învăţământului nr.84/1995 republicată, cu modificările şi completările ulterioare, trimisă cu adresa nr. Pl.x 162 din 10 aprilie 2007 şi înregistrată sub nr.31/389 din 11 aprilie 2006.
Camera Deputaţilor este prima Cameră sesizată, conform prevederilor art.75 alin.(1) din Constituţia României, republicată, şi ale art.92 alin.(8) pct. 2 din Regulamentul Camerei Deputaţilor, republicat, cu modificările ulterioare.

Guvernul nu a transmis un punct de vedere asupra acestei propuneri legislative. 

Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă în şedinţa din 25 aprilie 2007.

Membrii Comisiei au examinat propunerea legislativă, expunerea de motive şi avizul favorabil al Consiliului Legislativ nr. 436/02.04.2007. 
În urma dezbaterilor, membrii Comisiei au hotărât, cu majoritate de voturi (4 voturi împotrivă), avizarea favorabilă a propunerii legislative susmenţionate.
În raport de obiectul şi conţinutul său, propunerea legislativă face parte din categoria legilor organice.

